Det var et overveldende flertall av tyske supportere på stadion, og nesten samtlige ble stående igjen for å se utdelingen av medaljene, samt fyrverkeriet og æresrunden etterpå. I gatene i Stuttgart var det nærmere 500.000 elleville tilhengere som feiret natten igjennom. Trafikken stoppet fullstendig opp, og de fleste brukte bilhornet, mens de hang ut av vinduene og ropte.